google/wiki40b huggingface dataset:
Jangka masa tiba

Jangka masa tiba atau anggaran masa ketibaan (ETA) ialah masa apabila sebuah kapal, kenderaan, pesawat udara, kargo atau perkhidmatan kecemasan dijangka tiba di suatu tempat tertentu.

Gambaran keseluruhan

Salah satu kegunaan yang lebih biasa ialah pada pengangkutan awam di mana pergerakan kereta api, bas, kapal terbang dan sebagainya dapat digunakan untuk mengira jangka waktu ketibaan tergantung kepada jadual waktu yang tetap atau melalui pengiraan pada maklumat kesesakan lalu lintas. Dalam hal ini, ungkapan atau singkatannya sering dikaitkan bersama pelengkapnya, jangka masa perlepasan (ETD), untuk menunjukkan masa perlepasan yang dijangkakan untuk perjalanan tertentu. Maklumat ini sering disampaikan pada sistem pemaklum penumpang seperti paparan ketibaan di stesen LRT sebagai sebahagian daripada fungsi teras sistem pengangkutan pintar.
Sebagai contoh, sebuah penerbangan dapat mempunyai ETA yang dikira berdasarkan kelajuan yang ia telah memenuhi dalam jarak perjalanan tersebut. Jarak yang tinggal dibahagikan dengan kelajuan tadi untuk menganggarkan masa ketibaan. Kaedah ini tidak mengambil kira sebarang peristiwa yang tidak dijangka (seperti perubahan arah angin) yang mungkin berlaku dalam perjalanan ke destinasi.
ETA juga digunakan secara kiasan dalam situasi di mana sesuatu itu tidak bergerak secara fizikal, seperti menerangkan masa yang dianggarkan buat tugas tertentu sehingga selesai (mis. kerja yang dijalankan oleh individu; pengiraan yang dijalankan oleh program komputer atau proses yang dijalankan oleh sesebuah organisasi). Istilah yang berkaitan adalah "jangka masa penyiapan", namun ini mungkinlah hanya sebuah bakronim.
Tetsuya Kakihara

Kerjaya lakonan suara dan anugerah

Sebelum mahu menjadi pelakon suara, Kakihara sentiasa ingin untuk tinggal di Jepun. Dia terpesona dengan budaya hiburan; difikirkannya Jepun mempunyai rancangan TV yang lucu, dan dia suka membaca manga dan menonton anime sejak dia masih kecil. Maka, dia menetapkan matlamat untuk menjadi seorang pelakon suara.
Pada tahun 2001, pada usia 18 tahun, Kakihara pergi ke Amusement Media Academy (sekolah vokasional untuk pelakon suara dan artis) untuk mempelajari lakonan suara Mulanya, ia bukan satu jalan mudah untuk beliau masuk, kerana sekolah berasa hairan dia sebenarnya datang sepanjang jalan dari Jerman selepas menerima e-mel segera darinya 3 hari lepas. Kakihara ikhlas meminta sekolah untuk menerima permohonannya, dan apabila mereka secara rasmi diterima, dia mendapati perumahan sementara di rumah kawan.
Walaupun beliau menghadiri kursus lakonan suara, bekerja sambilan, dan juga meningkatkan Bahasa Jepun melalui sekolah sambilan, beliau memulakan kerjaya sebagai pelakon suara profesional pada tahun 2003.
Pada tahun 2007, di majlis Anugerah Seiyu Pertama di Jepun, beliau menerima anugerah Artis Baru/Pemula Lelaki Terbaik kerana dicalonkan melalui peranannya sebagai Yutaka Mikoto dalam Princess Princess.
Burung Cekup Dada Kuning

Ciri-ciri

Burung Cekup Dada Kuning ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Cekup Dada Kuning ialah haiwan berdarah panas, mempunyai sayap dan badan yang dilitupi bulu pelepah. Paruh Burung Cekup Dada Kuning tidak bergigi.

Pembiakan

Burung Cekup Dada Kuning membiak dengan bertelur. Telur Burung Cekup Dada Kuning bercangkerang keras.
Masjid Jamek Beseri

Sejarah

Masjid Jamek Beseri digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Jamek Beseri adalah Ismail B Saad. Masjid Jamek Beseri memiliki No Daftar: MY-09-PB-00007.
Filem Cinema, Aspirins and Vultures

Pelakon

Filem ini turut disertai oleh beberapa orang pelakon terkenal, antaranya adalah João Miguel, Peter Ketnath, Madalena Accioly

Ringkasan

Filem jalanan mengenai seorang lelaki Jerman yang pergi ke Timur Laut Brazil pada tahun 1942 untuk menjual Aspirin.
Lee Ewe Boon

Lee Ewe Boon merupakan salah seorang dari tiga ahli Suruhanjaya Pilihan Raya Malaysia pada September 1957. Pengerusi SPR ketika itu ialah Datuk Dr Mustafa Albakri Hassan. Ahli lain ialah Tuan Jitt Singh.Datuk Abang Marzuki Nor dari Sarawak turut dilantik pada 1963 selepas Malaysia dibentuk pada 16 September 1963.
Suruhanjaya Pilihan Raya Malaysia (SPR) ditubuhkan secara rasmi pada 4 September 1957 .
Chevru

Chevru ialah sebuah komun yang terletak di komun Seine-et-Marne di utara-tengah Perancis.
Hospital Sungai Bakap

Hospital Sungai Bakap merupakan sebuah hospital kerajaan yang terletak di Pulau Pinang, Malaysia.
Muzium Diraja Istana Batu

Sejarah

Istana Batu dibina pada tahun 1939 iaitu pada zaman pemerintahan Sultan Ismail Ibni almarhum Sultan Muhammad Ke-IV. Keseluruhan rekabentuk istana ini diilhamkan sendiri oleh Sultan Ismail. lanya dikurniakan kepada Sultan Yahya Petra dan Raja Perempuan Zainab II sebagai hadiah sebuah perkahwinan. 
Istana ini telah menjadi tempat bersemayam Sultan Yahya Petra sehinggalah tahun 1960, iaitu sebelum baginda ke Istana Kota Lama yang telah dijadikan tempat bersemayam rasmi Sultan Kelantan. Dalam tahun 1966 Istana Batu ini telah diubahsuai kemudiannya menjadi kediaman rasmi Dato Tengku Salwani binti almarhum Sultan Yahya Petra.
Pada tahun 1969 Istana Batu ini dijadikan istana rasmi kepada Yang Teramat Mulia Tengku Mahkota iaitu Tengku Ismail Petra Ibni almarhum Sultan Yahya Petra yang kemudiannya menjadi Sultan dan Yang Dipertuan bagi negeri Kelantan Darulnaim. Baginda telah bersemayam di Istana ini sehingga tahun 1972. Istana Batu telah menempa banyak sejarah seperti tempat perkahwinan kerabat-kerabat DiRaja tempat kediaman bagi raja-raja kerabat-kerabat dan tetamu-tetarnu Al-Sultan Kelantan semasa berkunjung ke negeri Kelantan.
Istana ini telah mencatat satu lagi sejarah apabila keluarga almarhum Sultan Yahya Petra mengampuni perkenan meminjamkan bangunan ini dijadikan sebagai Muzium DiRaja dan telah dirasmikan oleh KDYMM Sultan Ismail Petra Ibni almarhum Sultan Yahya Petra pada 25 Julai 1991 bersempena dengan hari ulang tahun Keputeraan Baginda yang ke-41.

Seni Bina

Muzium ini adalah struktur kuning. Bilik-bilik dalamannya adalah persimpangan, ruang persantapan, dapur, bilik lukisan, lorong dan bilik peraduan.

Pameran

Muzium ini memaparkan pelbagai barang milik Sultan Kelantan, seperti gambar, pakaian, artifak, perabot dan lain-lain.

Waktu Operasi

Waktu Muzium DiRaja ini beroperasi adalah pada pukul 8.30 pagi hingga 4.45 petang, setiap hari kecuali hari Jumaat.
Kongesangen

Kongesangen adalah lagu diraja Norway. Ia dijadikan rasmi sewaktu kemerdekaan Norway pada tahun 1905. Perkataannya dikarang oleh N. Fogtmann dan melodinya mengikut rentak lagu kebangsaan United Kingdom, "God Save the Queen".

Lirik

Gud sign vår konge god!
Sign ham med kraft og mot
sign hjem og slott!
Lys for ham ved din Ånd,
knytt med din sterke hånd
hellige troskapsbånd
om folk og drott!

2. Høyt sverger Norges mann
hver i sitt kall, sin stand,
troskap sin drott.
Trofast i liv og død,
tapper i krig og nød,
alltid vårt Norge lød
Gud og sin drott.
Teluk Ajang

Poskod

Poskod yang digunakan di Teluk Ajang adalah 38653. Terdapat 23 buah desa di dalam daerah kecamatan Lais.
Frechilla

Frechilla merupakan sebuah kawasan perbandaran di Sepanyol di Palencia, di komuniti autonomi Castile dan León.
Puebla de Don Rodrigo

Puebla de Don Rodrigo merupakan sebuah kawasan perbandaran yang terletak di Sepanyol dalam wilayah Ciudad Real, di komuniti autonomi Castile-La Mancha.
Hollingstedt

Hollingstedt merupakan sebuah kawasan perbandaran terletak di daerah Schleswig-Flensburg, Schleswig-Holstein, Jerman.
Tempoh Perantaraan Ketiga

Tempoh Pertengahan Ketiga merujuk pada satu tempoh Mesir Purba sejak kemangkatan Firaun Ramesses XI pada 1070 SM hingga pengasasan Dinasti ke-26 oleh Psamtik I pada 664 SM, berikutan penyingkiran pemimpin Nubia ketika Dinasti ke-25.

Perkembangan politik

Tempoh ini dicirikan oleh pemerintahan beraja yang berpecah-belah. Walaupun ketika zaman Ramesses XI, Dinasti kedua puluh Mesir telahpun kehilangan kuasa terhadap bandar Thebes, yang para paderinya mula berkuasa. Selepas kemangkatannya, penggantinya Smendes I telah memerintah dari bandar Tanis, dan Paderi Tertinggi Amun di Thebes memerintah selatan negara tersebut ketika tempoh Dinasti kedua puluh satu Mesir. Malah, pembahagian ini tidaklah begitu ketara seperti yang dilihat memandangkan kedua-dua firaun dan para paderi itu berasal dari keluarga yang sama.
Negara itu kemudiannya bergabung semula oleh Dinasti kedua puluh dua Mesir yang diasaskan oleh Shoshenq I pada 945 SM (atau 943 SM), yang berketurunan dari pendatang Meshwesh yang berasal dari Libya purba. Hal ini membawa kestabilan terhadap negara tersebut buat lebih dari seabad, tetapi selepas pemerintahan Osorkon II, negara itu semakin berpecah menjadi dua buah negeri dengan Shoshenq III menguasai Mesir Hilir pada 818 SM manakala Takelot II dan puteranya Osorkon (bakal Osorkon III) memerintah Mesir Tengah dan Hulu. Di Thebes, perang saudara meletus menyebabkan bandar tersebut tersepit antara tentera Pedubast, yang mendakwa dirinya Firaun yang menentang waris Takelot II/Osorkon B. Konflik tersebut hanya selesai pada tahun ke 39 pemerintahan Shoshenq III iaitu apabila Osorkon B akhirnya menewaskan musuhnya. Baginda kemudiannya mengasaskan Dinasti Libya Mesir Hulu bagi Osorkon III – Takelot III – Rudamun, tetapi kerajaan ini dengan segera berpecah selepas kemangkatan Rudamun dengan naiknya negeri kota d bawah raja seperti Peftjaubast di Herakleopolis, Nimlot di Hermopolis, dan Ini di Thebes.
Amilopektin

Amilopektin ialah satu polimer kanji yang bercabang-cabang. Terdapat ikatan glikosida α-1:4 dan ikatan glikosida α-1:6 yang terdapat pada titik cabang. Satu molekul amilopektin mempunyai kira-kira 3000 molekul glukosa.
Amilopektin membentuk larutan berkoloid atau bermisel yang tidak larut dalam air. Ia menghasilkan warna merah ungu dengan iodin.
Filem March or Die

Pelakon

Filem ini turut disertai oleh beberapa orang pelakon terkenal, antaranya adalah Gene Hackman, Terence Hill, Catherine Deneuve

Ringkasan

Major Legion Asing Foster (Hackman), seorang warga Amerika dihantui oleh kenangan Perang Besar yang baru berakhir ini ...
Pikometer

Kegunaan

Panjang pikometer adalah suatu darjah yang digunakan hampir sepenuhnya terbatas untuk fizik zarah, fizik kuantum, kimia dan akustik. Atom berada di antara diameter 62 dan 520 pm, dan yang biasa panjang ikatan karbon-karbon berikatan tunggal ialah 154 pm. Unit yang lebih kecil masih boleh digunakan untuk menggambarkan zarah kecil (beberapa yang komponen atom sendiri), seperti hadron dan atas had untuk fermion.
Prob Laser Interferometer Space Antenna (LISA) dirancang untuk dilancar pada 2034 untuk terus mengesan gelombang graviti dan akan mengukur anjakan relatif dengan resolusi 20 pikometer bagi jarak 2.5 gigameter, menghasilkan kepekaan ketegangan yang lebih baik daripada 1 bahagian dalam 10²⁰.
Trigance

Trigance ialah sebuah komun yang terletak di komun Var di wilayah Provence-Alpes-Côte d'Azur tenggara Perancis.
Neukyhna

Neukyhna merupakan sebuah kawasan perbandaran terletak di daerah Nordsachsen, Saxony, Jerman.
El Vellón

El Vellón merupakan sebuah kawasan perbandaran yang terletak di Sepanyol dalam wilayah Madrid
Doh (slanga)

Sejarah

Perkataan doh digunakan secara meluas di Semenanjung Malaysia barat dan selatan dalam pertuturan sehari-hari. Pada awalnya perkataan 'bodoh' digunakan sebelum ia disingkatkan menjadi 'doh'.
Doh kemudiannya memasuki dunia maya melalui forum-forum, chatroom dan sebagainya. Di internet, ejaan doh ditambah dengan huruf 'w' dan menjadi 'dowh' yakni ejaan yang lebih biasa digunakan berbanding doh, namun kedua-duanya turut digunakan dalam pertuturan internet.

Penggunaan

Doh bukanlah kata makian walaupun ia berasal daripada perkataan bodoh. Doh digunakan sebagai kata penegas dalam perbualan pasar sama seperti perkataan "bah" yang digunakan di Malaysia Timur dan di Medan, Indonesia. Slanga ini hanya digunakan di kalangan mereka yang rapat atau bersamaan jantina tetapi tidak digunakan untuk bertutur dengan mereka yang lebih tua kerana dianggap kurang ajar.
Walaupun begitu, dalam pertuturan seharian, terdapat juga segelintir individu yang tidak senang dengan penggunaan perkataan ini disebabkan oleh maksud awalnya. Golongan ini biasanya menggunakan kata penegas yang mempunyai makna sama iaitu "weh".
The Zurah

Kumpulan The Zurah  merupakan sebuah kugiran yang aktif pada era 1960-an. Ia pernah merakamkan lagu pada piring hitam dengan penyanyi utamanya M. Shariff.
Pada ketika itu, pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah pop yeh-yeh telah diambil dari judul lagu popular The Beatles, (She Loves You - Yeh, Yeh, Yeh).
Pengasilan

Dalam ilmu kimia, pengasilan (nama rasmi: alkanoylation) merupakan proses menambah kumpulan asil ke dalam suatu sebatian. Sebatian yang menyediakan kumpulan asil dikenali sebagai agen pengasil.
Kerana asil membentuk elektrofil yang kuat apabila dikenakan dengan ssesetengah pemangkin logam, asil halida sering digunakan sebagai agen pengasil. Sebagai contoh, pengasilan Friedel–Crafts menggunakan asetil klorida (etanoil klorida), CH₃COCl, sebagai agen dan aluminum klorida (AlCl₃) sebagai pemangkin untuk menambah kumpulan etanoil (asetil) kepada benzena. Mekanisme tindak balas ini adalah penukargantian elektrofilik.
Asil halida dan anhidrida asid karboksilik juga biasa digunakan sebagai agen pengasil untuk mengaksilat amina untuk membentuk amida atau mengaksilat alkohol untuk membentuk ester. Amina dan alkohol merupakan nukleofil dan mekanismenya adalah penyingkiran penambahan nukleofilik. Asid suksinik turut digunakan dalam beberapa proses pengasilan dimana ia dikenali sebagai pengsuksinatan.
Manggis, Bathin III

Poskod

Poskod yang digunakan di Manggis adalah 37211. Terdapat 9 buah desa di dalam daerah kecamatan Bathin III.
Itaunja

Demografik 2001

Menurut bancian India pada tahun 2001, Itaunja memiliki bilangan penduduk seramai 6,249. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Itaunja memiliki kadar pendidikan (kebolehan membaca) 61%, melebihi kadar purata kebangsaan 59.5%; dengan 58% lelaki dan 42% wanita mampu membaca. 15% dari populasi berusia di bawah 6 tahun. (2001)
Tapak World Trade Center

Tapak World Trade Center (kod ZIP: 10048), juga dikenali sebagai "Ground Zero" selepas serangan 11 September 2001, terletak di kawasan seluas 16 ekar (65,000 m²) di Lower Manhattan di Bandar Raya New York, A.S. Kompleks World Trade Center terletak di tapak ini sehingga ia dimusnahkan dalam serangan tersebut; Studio Daniel Libeskind, Lembaga Pelabuhan New York dan New Jersey, Silverstein Properties dan Lower Manhattan Development Corporation menyelia pembinaan semula tapak ini. Kawasan ini disempadanai oleh Vesey Street di utara, West Side Highway di barat, Liberty Street di selatan, dan Church Street di timur. Lembaga Pelabuhan memiliki tanah tapak ini (kecuali 7 World Trade Center). Pemaju Larry Silverstein memegang pajakan terhadap ruang kedai dan pejabat di empat bangunan di tapak ini.
Sementara Lembaga Pelabuhan New York dan New Jersey (Port Authority of New York and New Jersey) seringkali disebut sebagai pemilik tapak WTC, situasi pemilikan sebenarnya lebih kompleks dan agak kabur. Port Authority memang memiliki bahagian "penting" tapak seluas 16 ekar (65,000 m²) itu, tetapi telah mengakui "kekaburan terhadap pemilikan berbagai-bagai jaluran hartanah di tapak World Trade Center", sejak 1960-an lagi. Tidak jelas siapa yang memiliki 2.5 ekar (10,000 m²) tapak ini, merupakan tanah di mana terletaknya jalan sebelum World Trade Center dibina.
Winterbach, Südwestpfalz

Winterbach merupakan sebuah kawasan perbandaran terletak di daerah Südwestpfalz, Rhineland-Palatinate, Jerman.
Tumbuhan Ubatan Popular Malaysia

Ringkasan

Buku Tumbuhan Ubatan Popular Malaysia merupakan sebuah buku lengkap yang mengandungi maklumat mengenai tumbuhan ubatan yang popular di Malaysia.
Ia memuatkan maklumat terperinci mengenai sifat morfologi tumbuhan ubatan Malaysia. Sebanyak 171 spesies tumbuhan ubatan dibincangkan bersama gambar bewarna yang menarik.
Terdapat maklumat mengenai nama biasa, nama saintifik, dan gambar bewarna yang lengkap bagi memudahkan pengecaman pokok.
Selain itu maklumat asas mengenai keperluan pertumbuhan, habitat asli, dan kaedah pembiakan bahan tanaman yang ada mampu membantu mereka yang berminat untuk menanam tumbuhan ini di sekeliling rumah mereka.
Senlis-le-Sec

Senlis-le-Sec ialah sebuah komun yang terletak di komun Somme di Picardie di utara Perancis.
Chuck Norris

Awal hidup

Carlos Ray lahir di Ryan, Oklahoma pada 10 Mac 1940. Beliau lahir kepada Wilma Norris (nama keluarga asal: Scarberry, lahir 1921) dan Ray Norris (1918–1971), seorang askar Tentera Darat AS yang terlibat semasa Perang Dunia Kedua, mekanik dan pemandu. Beliau anak sulung dalam tiga adik-beradik: seorang adiknya, Wieland (1943–1970) askar yang terkorban dalam Perang Vietnam manakala seorang lagi adiknya Aaron ialah seorang penerbit filem Hollywood.
Beliau agak pemalu dan tidak begitu cergas semasa usia kecilnya, lagi-lagi ketika ayahnya dalam keadaan ketagihan alkohol serta keadaan keluarganya yang serba kemiskinan lalu menyebabkannya sering menyendiri. Ibu bapanya bercerai ketika Norris berusia enam belas tahun. Beliau mengikuti ibunya ke Prairie Village, Kansas dan kemudiannya Torrance, California.

Kerjaya sebagai askar dan guru seni bela diri

Carlos menyertai Tentera Udara Amerika Syarikat sebagai seorang polis udara tahun 1958 yang ditugaskan di Osan Air Base, Korea Selaran. Di sanalah beliau mendapat nama jolokan Chuck serta melatih diri dalam seni tangsudo. Beliau kekal dalam jawatannya selepas kembali ke Amerika Syarikat dan bertugas di March Air Force Base California sehingga tamat jawatannya pada Ogos 1962.
Pada awal tahun 1968, beliau kalah teruk dalam suatu pertandingan bela diri menentang Louis Delgado namun berjaya menebus dirinya pada November tahun sama memenangi gelaran juara Professional Middleweight Karate - beliau memegang gelaran tersebut selama enam tahun. Pada tahun ini juga beliau mula berkenalan dengan Bruce Lee semasa melatih diri untuk pertandinan World Title. Beliau mula bersahabat malah berlatih bersama selama dua tahun sehingga Lee kembali ke Hong Kong menceburi bidang lakonannya sendiri.
Beliau mengasaskan seni bela dirinya yang tersendiri iaitu Chun Kuk Do hasil pengalamannya melatih diri sebagai seorang askar tentera.

Kerjaya perfileman

Pada 1969, Chuck memulakan kerjaya lakonannya dalam filem The Wrecking Crew arahan Dean Martin. Pada tahun 1972 pula, beliau berganding lakonan dengan Bruce Lee dalam filem Way of the Dragon (juga berjudul Return of the Dragon di Amerika Syarikat); filem tersebut tidak sahaja merupakan filem paling laris di Hong Kong pada tahun tersebut malah menjadikan Norris sangat terkenal.
Pada 1974, beliau mendalami kelas lakonan di studio MGM atas cadangan Steve McQueen, guru seni bela dirinya. Norris mula memainkan watak utama dalam suatu filem bajet rendah berjudul Breaker! Breaker! (1977) - filem tersebut menjadi sangat disambut hebat.
La Chapelle-Saint-Sulpice

La Chapelle-Saint-Sulpice ialah sebuah komun yang terletak di komun Seine-et-Marne di utara-tengah Perancis.
27 Safar

27 Safar merupakan hari ke-57 dalam kalendar Hijriah.
Cañizares

Cañizares merupakan sebuah kawasan perbandaran yang terletak di Sepanyol dalam wilayah Cuenca, di komuniti autonomi Castile-La Mancha.
Ghazali Mohd Seth

Jeneral Tan Sri Mohd Ghazali Mohd Seth merupakan bekas Panglima Angkatan Tentera (ATM).

Keluarga

Adiknya ialah Toh Puan Norashikin Mohd Seth iaitu isteri  bekas Timbalan Perdana Menteri Malaysia Tun Dr Ismail Abdul Rahman. Abangnya, Allahyarham Kapten Mohd Adnan Mohd Seth juga berkhidmat dalam pasukan Tentera Darat. Ayahnya bekas Timbalan Menteri Besar Johor, Datuk Mohd Seth Mohd Said. Bapanya, Mohd Seth Mohd Said adalah bekas Timbalan Menteri Besar Johor.
Adiknya Adun Sanggang (kini DUN Kerdau), Datuk Abdul Halim Mohd Seth meninggal dunia di Hospital Kuala Lumpur pada 18 Oktober 2011.
Lemah tenaga batin

Punca

Keadaan ini berpunca dari banyak sebab, seperti masalah jantung yang tidak disedari , darah tinggi dan kencing manis, kebanyakannya mampu dirawat.
Punca masalah lemah tenaga batin boleh disebabkan oleh psikologi atau fisikologi. Dari segi fisiologi, ketegangan zakar adalah melalui mekanisma hidrolik berasaskan darah memasuki dan dikekalkan dalam zakar, dan terdapat pelbagai cara ia terhalang, kebanyakannya boleh dirawat. Mati pucuk psikologi adalah di mana kegagalan tegang disebabkan pemikiran atau perasaan dan bukannya kegagalan fisikologi; dan ini sering kali boleh diatasi. Dalam masaalah mati pucuk psikologi, terdapat kesan plasebo yang jelas.
Ubat yang diberikan oleh doktor untuk merawat penyakit kencing manis, sakit jantung dan tekanan darah tinggi boleh menyebabkan lemah tenaga batin apabila diambil secara berterusan. Oleh itu, adalah baik jika pesakit berbincang dengan doktor berkenaan kesan sampingan tersebut, sebelum memula mengambilnya.
Pesakit dengan masalah jantung sering kali diberikan ubat yang mengandungi nitrat. Bahan aktif dalam ubat mati pucuk (seperti Sildenafil Citrate (Viagra),Cialis dan Levitra) mampu berinteraksi dengan nitrat dan menurunkan tekanan darah kepada paras merbahaya dan mampu membawa maut.
Bagi pesakit kencing manis, darah tinggi atau kalesterol tinggi mengambil ubat tanpa rujukan doktor mampu menyebabkan kesan sampingan merbahaya seperti kegagalan ginjal.
Lemah tenaga batin, berkait rapat dengan tanggapan budaya kepada kesuburan, kejayaan, dan kelakian, mampu menyebabkan kesan psikologi teruk termasuk perasaan malu, perasaan hilang harga diri atau rendah diri; seringkali ia tidak perlu kerana dalam kebanyakan kes ia boleh diatasi. Terdapat budaya menyepi yang kuat dan tidak mampu berbincang mengenai masaalah ini. Fakta sebenar adalah sekitar 1 dari 10 lelaki akan mengalami masaalah lemah tenaga batin berulang pada satu ketika dalam hidup mereka.

Diagnosis / kaedah mengesan

Setakat ini tiada cara yang formal untuk mengesan penyakit ini. Beberapa ujian darah adalah secara amnya dijalankan untuk mengasingkan penyakitkan lain seperti diabetis, hypogonalism prolactinoma.Penyakit ini juga dikaitkan dengan amalan gaya hidup yang tidak sihat, amalan pemakanan yang tidak seimbang, obesiti dan penyakit kardivaskular seperti penyakit alteri koronari, dan penyakit 'peripheral vascular'.
Kaedah yang berkesan untuk membezakan pesakit mengalami ED secara organik atau psikologi ialah mengetahui samaada pesakit pernah mengalami ereksi atau tidak.
Rengas Sembilan

Poskod

Poskod yang digunakan di Rengas Sembilan adalah 36655. Terdapat 21 buah desa di dalam daerah kecamatan Maro Sebo Ulu.
Perintah Am No. 11 (1862)

Perintah Am No. 11 ialah judul sebuah perintah yang dikeluarkan oleh Mejar Jeneral Ulysses S. Grant pada 17 Disember 1862, sewaktu Perang Saudara Amerika. Perintah ini memerintahkan pengusiran semua orang Yahudi dari daerah tentera Grant yang terdiri daripada wilayah-wilayah Tennessee, Mississippi, dan Kentucky. Perintah ini dikeluarkan sebagai sebahagian daripada kempen Kesatuan menentang pasar gelap berkaitan dengan perniagaan kapas Selatan yang difikirkan Grant "dikendalikan kebanyakannnya oleh orang Yahudi dan peniaga-peniaga yang tidak berprinsip". Mahupun Amerika Syarikat membenarkan perniagaan kapas, negara itu melesenkan para peniaga kapas melalui Tentera Darat AS dan ini menimbulkan pasaran bagi mereka yang tidak berlesen. Pemerintah-pemerintah tentera Kesatuan bertanggung jawab terhadap pentadbiran lesen perniagaan dan kawalan pasar gelap kapas Selatan, dan juga untuk mengendalikan usaha perang terhadap tentera tentera Gabungan. Grant mengeluarkan Perintah ini dalam usahanya untuk mengawal rasuah.
Nützen

Nützen merupakan sebuah kawasan perbandaran terletak di daerah Segeberg, Schleswig-Holstein, Jerman.